21.2.2004 Den Europæiske Unions Tidende L 52/61 RÅDETS DIREKTIV 2004/ lS/EF af 10. februar 2004 om ændring af direktiv 77/388/EØF til forlængelse af muligheden for at bemyndige medlemssta- terne til at anvende en nedsat momssats for visse arbejdskraftintensive tjenesteydelser RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 93, under henvisning til forslag fra Kommissionen, og under henvisning til udtalelse fra Europa-Parlamentet ()), under henvisning til udtalelse fra Det Europæiske Økonomiske og Sociale Udvalg (?), og ud fra følgende betragtninger: (1) I henhold til artikel 28, stk. 6, i Rådets direktiv 77/388/ EF af 17. maj 1977 om harmonisering af medlemssta- ternes lovgivning om omsætningsafgifter — Det fælles merværdiafgiftssystem: ensartet beregningsgrundlag ()), kan de i artikel 12, stk. 3, litra a), tredje afsnit, nævnte reducerede satser også anvendes på arbejdskraftintensive tjenesteydelser, der er indeholdt i kategorierne i bilag K til ovennævnte direktiv, i en periode på maksimalt fire år fra og med den 1. januar 2000 til den 31. december 2003. (2) — Rådets beslutning 2000/185/EF af 28. februar 2000 om bemyndigelse af medlemsstaterne til at anvende en nedsat momssats for visse arbejdskraftintensive tjeneste- ydelser i overensstemmelse med proceduren i artikel 28, stk. 6, i direktiv 77/388/EØF (), bemyndiger visse medlemsstater, som har anmodet herom, til at anvende en reduceret momssats på arbejdskraftintensive tjeneste- ydelser indtil 31. december 2003. (3) — På grundlag af evalueringsrapporterne fra de medlems- stater, der har deltaget i forsøget, fremlagde Kommissi- onen sin overordnede evalueringsrapport den 2. juni 2003. (4) — I overensstemmelse med indholdet af Kommissionens meddelelse om en strategi til forbedring af momssy- stemet i det indre marked har Kommissionen vedtaget et forslag vedrørende de nedsatte momssatser med henblik på at forenkle og strømline disse. (5) — Da det ikke er lykkedes Rådet at indgå en aftale vedrø- rende indholdet af dette forslag, bør Rådet med henblik på at undgå enhver juridisk usikkerhed fra den 1. januar 2004 sikres den nødvendige tid til at træffe en beslut- ning vedrørende det overordnede forslag om nedsatte momssatser. Den maksimale anvendelsesperiode for den pågældende foranstaltning i direktiv 77/388/EØF bør følgelig forlænges. (6) — Med henblik på at sikre den fortsatte anvendelse af artikel 28, stk. 6, i direktiv 77/388/EØF bør dette direktiv gives tilbagevirkende kraft. (7) Gennemførelsen af dette direktiv medfører ingen ændringer i medlemsstaternes lovbestemmelser. (8) — Direktiv 77/388/EØF bør ændres i overensstemmelse hermed — UDSTEDT FØLGENDE DIREKTIV: Artikel 1 I artikel 28, stk. 6, første afsnit, i direktiv 77/388/EØF erstattes »fire år mellem den 1. januar 2000 og den 31. december 2003 med »seks år mellem den 1. januar 2000 og den 31. december 2005«. Artikel 2 Direktivet træder i kraft på dagen for dets vedtagelse. Det anvendes fra den 1. januar 2004. Artikel 3 Dette direktiv er rettet til medlemsstaterne. Udfærdiget i Bruxelles, den 10. februar 2004. På Rådets vegne C. McCREEVY Formand ()) Udtalelse af 15.1.2004 (endnu ikke offentliggjort i EUT). () Udtalelse af 28.1.2004 (endnu ikke offentliggjort i EUT). () EFT L 145 af 13.6.1977, s. 1. Senest ændret ved direktiv 2004/7/EF (EUT L 27 af 30.1.2004, s. 44). (') EFT L 59 af 4.3.2000, s. 10. Ændret ved beslutning 2002/954/EF (EUT L 331 af 7.12.2002, s. 28).